A4-0287/97

Ψήφισμα επί της Ετήσιας Έκθεσης της Επιτροπής για το 1996 (COM(97)0200 - C4- 0230/97) και το Πρόγραμμα Εργασίας για το 1997/98 σχετικά με την προστασία των οικονομικών συμφερόντων της Κοινότητας και την καταπολέμηση της απάτης (COM(97)0199 - C4-0231/97)

Το Ευρωπαϊκό Κοινοβούλιο,

- έχοντας υπόψη την Ετήσια Έκθεση της Επιτροπής (COM(97)0200 - C4-0230/97) και το Πρόγραμμα Εργασίας της για το 1997/98 (COM(97)0199 - C4-0231/97),

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών (A4-0287/97),

Α. εκτιμώντας ότι, κατά την Επιτροπή, ο προϋπολογισμός του 1996 ζημίωσε από τις διαπιστωθείσες παρατυπίες συνολικά κατά 1,3 δισ. Ecu, αν και το πραγματικό ποσό των απωλειών από τις περιπτώσεις απάτης είναι από τη φύση του δύσκολο να υπολογησθεί και είναι πιθανώς πολύ υψηλότερο,

Β. εκτιμώντας ότι ο μεγαλύτερος ενιαίος χώρος απωλειών από τις περιπτώσεις απάτης εις βάρος του κοινοτικού προϋπολογισμού ευρίσκεται σε παραδοσιακούς ίδιους πόρους, ένα πρόβλημα το οποίο, λόγω της φύσης των κοινοτικών δημοσιονομικών διατάξεων, έχει άμεσο αντίκτυπο επί των εθνικών προϋπολογισμών των κρατών μελών,

Γ. εκτιμώντας ότι ένας σχετικά μικρός αριθμός περιπτώσεων απάτης ευρείας κλίμακας, συνήθως το έργο του οργανωμένου εγκλήματος, αντιστοιχεί στον κύριο όγκο των απωλειών που συντηρούνται από τον κοινοτικό προϋπολογισμό κάθε έτος,

Δ. εκτιμώντας ότι μια σειρά από πρόσφατες υψηλού επιπέδου περιπτώσεις τονίζουν τον κίνδυνο διαφθοράς στις ίδιες τις τάξεις της Επιτροπής και την ανεπάρκεια των διατάξεων για την αντιμετώπισή της,

Ε. εκτιμώντας ότι το Πρόγραμμα Εργασίας για το 1997 της Επιτροπής δεν αντιμετωπίζει το θέμα της εσωτερικής διαφθοράς,

ΣΤ. εκτιμώντας ότι κανένα από τα κράτη μέλη δεν έχει επικυρώσει ακόμα τη Σύμβαση για την προστασία των οικονομικών συμφερόντων της Κοινότητας ή το πρώτο πρωτόκολλο για τη διαφθορά,

Ζ. εκτιμώντας ότι το πολύπλοκο και η αδιαφάνεια του μεγαλύτερου μέρους της κοινοτικής νομοθεσίας, μαζί με τον κατακερματισμό των ευθυνών για τις δαπάνες μέσω ενός τεράστιου αριθμού δημόσιων και ιδιωτικών οργανώσεων για την ευθύνη των οποίων δεν μπορούν να δοθούν εγγυήσεις, καθιστά τον κοινοτικό προϋπολογισμό ιδιαίτερα ευάλωτο από τις περιπτώσεις απάτης,

Η. εκτιμώντας ότι στο ψήφισμά του της 17ης Ιουλίου 1997 που αφορά την ειδική έκθεση 1/96 του Ελεγκτικού Συνεδρίου σχετικά με τα προγράμματα MED (που υποβλήθηκε βάσει του άρθρου 188 Γ, παράγραφος 4, δεύτερο εδάφιο της Συνθήκης ΕΚ), συνοδευόμενο με την απάντηση της Επιτροπής ((ΣΠ της ημερομηνίας αυτής, Μέρος ΙΙ, σημείο 20.)), το Κοινοβούλιο έκρινε αναγκαίο να εξοπλιστεί η Κοινότητα με μια ανεξάρτητη μονάδα καταπολέμησης της απάτης η οποία, εν αναμονή της δημιουργίας μιας ευρωπαϊκής εισαγγελίας που θα είναι αρμόδια για τις περιπτώσεις απάτης και διαφθοράς εις βάρος του κοινοτικού προϋπολογισμού, θα αποτελεί το συνδετικό κρίκο με τις εθνικές εισαγγελίες και θα θέτει υπόψη τους τα πραγματικά περιστατικά των παρανόμων πράξεων ή των εγκλημάτων που ανακαλύπτει στα πλαίσια των ερευνών που διεξάγει,

1. επιδοκιμάζει την εκ μέρους της Επιτροπής ταυτόχρονη δημοσίευση της ετήσιας έκθεσης της για την καταπολέμηση των περιπτώσεων απάτης για το 1996 και του προγράμματος εργασίας της για το 1997/98 όπως ακριβώς ζήτησε το Ευρωπαϊκό Κοινοβούλιο[semigr ] τονίζει, ωστόσο, ότι δεν ικανοποίησε το αίτημα του Κοινοβουλίου να συμπεριλάβει στην ετήσια έκθεσή της ακριβή εκτίμηση της εφαρμογής του προγράμματος εργασίας του παρελθόντος έτους και της ζητεί να το πράξει δίχως άλλο κατά το προσεχές έτυος[semigr ]

2. επισημαίνει με απογοήτευση ότι οι απώλειες για τον κοινοτικό προϋπολογισμό από τις περιπτώσεις απάτης εξακολουθούν να είναι κατά απαράδεκτο τρόπο υψηλές και δεν έχουν δείξει κάποια δείγματα μείωσης κατά τα τελευταία έτη[semigr ] επισημαίνει σχετικά την εκτίμηση της Ομάδας Εργασίας Υψηλού Επιπέδου του Συμβουλίου ότι τα μέτρα για την πρόληψη της απάτης βρίσκονται συνεχώς «κατά ένα βήμα πίσω» από το οργανωμένο έγκλημα και το μεγάλων διαστάσεων οικονομικό και δημοσιονομικό έγκλημα[semigr ]

3. πιστεύει ότι, όπως ακριβώς οι διεθνείς απατεώνες ενεργούν ανεμπόδιστοι από σύνορα εντός της ΕΕ, έτσι και η ΕΕ πρέπει να διαθέτει υπηρεσίες έρευνας που να μπορούν να αντιμετωπίζουν την απάτη εις βάρος του κοινοτικού προϋπολογισμού σε υπερεθνική βάση και ότι, προκειμένου να εξασφαλιστεί πλήρης πολιτική επίβλεψη των εν λόγω υπηρεσιών, αυτές πρέπει να συσταθούν εντός του πλαισίου των κοινοτικών θεσμικών οργάνων[semigr ]

4. διερωτάται κατά πόσο σήμερα η Μονάδα για το Συντονισμό της Πρόληψης της Απάτης (UCLAF) αποτελεί την καλύτερη δυνατή βάση για την ανάπτυξη μιας τέτοιας υπηρεσίας έρευνας ικανής να διενεργεί έρευνες με δική της πρωτοβουλία σε όλη την επικράτεια της Ευρωπαϊκής Ένωσης προς προάσπιση των οικονομικών συμφερόντων της Κοινότητας[semigr ] επαναλαμβάνει, ως εκ τούτου, τη σύσταση 2 της Προσωρινής Εξεταστικής Επιτροπής για το Κοινοτικό Σύστημα Διαμετακόμισης[semigr ]

5. επιδοκιμάζει τις πρωτοβουλίες που ανακοινώθηκαν στο Πρόγραμμα Εργασίας για το 1997 για τη δημιουργία μιας κοινοτικής ομάδας ανάλυσης των κινδύνων και μιας κεντρικής βάσης δεδομένων για τη χορήγηση πληροφοριών στον τελωνειακό τομέα[semigr ] επισημαίνει ότι οι προτάσεις αυτές ικανοποιούν τη σύσταση 3 της Προσωρινής Εξεταστικής Επιτροπής για το Κοινοτικό Σύστημα Διαμετακόμισης[semigr ] ζητεί δε να αναληφθούν παρόμοιες πρωτοβουλίες σε σχέση με την πλευρά των δαπανών του προϋπολογισμού στο Πρόγραμμα Εργασίας της Επιτροπής για το 1998[semigr ]

6. επικροτεί τη δημιουργία μιας «ομάδας διασύνδεσης και ειδικών επί ποινικών θεμάτων» εντός της UCLAF η οποία θα στηρίζει και θα συντονίζει τις ποινικές διώξεις των διασυνοριακών περιπτώσεων απάτης[semigr ] επισημαίνει ότι η πρόταση αυτή ικανοποιεί τις συστάσεις 15 και 18 της Προσωρινής Εξεταστικής Επιτροπής για το Κοινοτικό Σύστημα Διαμετακόμισης,

7. υποστηρίζει κάθε πρωτοβουλία που έχει ως στόχο τη δημιουργία,στις χώρες που έχουν υποβάλει αίτηση προσχώρησης, δομών για την καταπολέμηση της απάτης οι οποίες θα συμβάλλουν στην υιοθέτηση εκ μέρους των χωρών αυτών του κοινοτικού κεκτημένου[semigr ] εκφράζει δε την ικανοποίησή του για τη δημιουργία μιας ειδικής μονάδας στους κόλπους της UCLAF η οποία θα ελέγχει τα αναπτυξιακά προγράμματα που εφαρμόζονται στις τρίτες χώρες[semigr ]

8. ζητεί από την Επιτροπή να εξασφαλίσει ότι η UCLAF θα διαθέτει επαρκές προσωπικό και πόρους για να εκπληροί τα νέα της καθήκοντα, και συγκεκριμένα να εξασφαλίσει ότι θα έχει στη διάθεσή της ειδικούς επί νομικών θεμάτων με τα κατάλληλα προσόντα οι οποίοι θα μπορούν να βοηθούν τις υπηρεσίες δίωξης σε όλα τα κράτη μέλη[semigr ]

9. τονίζει ότι η νέα «ομάδα διασύνδεσης και ειδικών επί ποινικών θεμάτων» αποτελεί μόνο ένα σχέδιο λύσεις των δυσχερειών από τις διώξεις περιπτώσεων απάτης εις βάρος των συμφερόντων της Ευρωπαϊκής Κοινότητας που ενέχουν περισσότερες της μιας δικαιοδοσίες, και πάνω από όλα εκείνες όπου η απάτη διαπράττεται εντός των κοινοτικών θεσμικών οργάνων, επί των οποίων σήμερα καμία δικαστική αρχή δεν έχει αυτόματη ποινική δικαιοδοσία[semigr ]

10. θεωρεί ότι υπάρχουν περιθώρια για την ενίσχυση της δικαστικής συνεργασίας και απευθύνει έκκληση στα κράτη μέλη να μεριμνήσουν για την εν λόγω συνεργασία[semigr ]

11. πιστεύει ότι η απάτη και διαφθορά μέσα στα κοινοτικά θεσμικά όργανα μπορούν να αντιμετωπισθούν αρκούντως με περισσότερη διαφάνεια μόνο από μία ανεξάρτητη ευρωπαϊκή δικαστική αρχή που θα είναι ικανή, με δική της ευθύνη και χωρίς το κώλυμα της ασυλίας των υπαλλήλων, να κατευθύνει έρευνες και να προβαίνει στις κατάλληλες διώξεις[semigr ]

12. ζητεί από την Επιτροπή και τα λοιπά θεσμικά όργανα της Κοινότητας, εν αναμονή της δημιουργίας μιας ανεξάρτητης ευρωπαϊκής δικαστικής αρχής, να παραπέμπουν αυτομάτως στις αρμόδιες εθνικές δικαστικές αρχές όλες τις περιπτώσεις απάτης ή διαφθοράς στις οποίες υπάρχει υποψία ότι ενέχονται υπάλληλοι των θεσμικών αυτών οργάνων[semigr ]

13. αναθέτει στην Επιτροπή Ελέγχου του Προϋπολογισμού να του υποβάλει:

- έκθεση σχετικά με την ανεξαρτησία, το ρόλο και το καθεστώς της UCLAF,

- έκθεση για τις δικαστικές διώξεις προκειμένου να εξασφαλίζεται η προστασία των οικονομικών της Κοινότητας[semigr ]

14. για να εξασφαλιστεί μια πιο αποτελεσματική και αξιόπιστη αντιμετώπιση των περιπτώσεων εσωτερικής διαφθοράς, και μια αποτελεσματικότερη συνεργασία με τις αρμόδιες δικαστικές αρχές, ζητεί από την Επιτροπή να του υποβάλει έως τις 30 Ιουνίου 1998, βάσει των κατευθυντηρίων γραμμών του ιδίου του Κοινοβουλίου ένα επίσημο έγγραφο διαβούλευσης για την προετοιμασία προτάσεων που θα εξασφαλίζουν πλήρη ανεξαρτησία λειτουργίας για την UCLAF βάσει διοργανικής συμφωνίας εντός της Επιτροπής, και συγκεκριμένα:

- παρέχοντας στους υπαλλήλους της UCLAF ένα ειδικό ξεχωριστό καθεστώς εντός του κανονισμού για το προσωπικό των Κοινοτήτων που θα εξασφαλίσει την προστασία του από τις πιέσεις[semigr ]

- παρέχοντας μεγαλύτερη δημοσιονομική ανεξαρτησία στην UCLAF εντός του τμήματος «Επιτροπή» του προϋπολογισμού,

- επανεξέταση της αλληλουχίας για την απόδοση ευθυνών σε περιπτώσεις εσωτερικής διαφθοράς και απάτης,

- εξασφαλίζοντας πλήρη δημοκρατικό έλεγχο στα λογιστικά της UCLAF[semigr ]

15. καλεί την Επιτροπή, να εξετάσει στο προσεχές ετήσιο πρόγραμμα εργασίας της, τι μέτρα πρέπει να ληφθούν για να βελτιωθούν τα μέσα με τα οποία θα διερευνώνται σε εσωτερικό επίπεδο οι υπόνοιες περιπτώσεων απάτης, οι οποίες αναφέρονται στην UCLAF, για να αυξήσει τη διαφάνεια της διαδικασίας άρσης της ασυλίας που ζητούν οι δικαστικές αρχές, λαμβάνοντας υπόψη τις απόψεις του Ευρωπαϊκού Κοινοβουλίου[semigr ]

16. ζητεί από τα θεσμικά όργανα της Κοινότητας που ασχολούνται με τις υποψίες παρατυπιών στην ανάθεση και εκτέλεση των συμβάσεων επιτήρησης των κτιρίων των θεσμικών οργάνων της Κοινότητας να προσφύγουν αμέσως ενώπιον των αρμοδίων εθνικών δικαστικών αρχών[semigr ]

17. ζητεί από την Επιτροπή να προβεί σε μια σύγκριση των εθνικών δικαίων των κρατών μελών για να μελετήσει κατά πόσο υφίσταται η τεχνική και θεσμική δυνατότητα να ενσωματωθεί στα δικαστικά συστήματα των κρατών μελών η προβλεπόμενη από το σχέδιο της Επιτροπής «Corpus Juris» Ευρωπαϊκή Εισαγγελία[semigr ]

18. εξακολουθεί να πιστεύει ότι ένας αυθεντικά ολοκληρωμένος τομέας στο πλαίσιο του ποινικού δικαίου, αποτελεί αναγκαία προϋπόθεση για την ορθή προάσπιση των οικονομικών συμφερόντων της Κοινότητας και για την αποτελεσματική καταπολέμηση της διεθνούς απάτης όλων των ειδών[semigr ] σχετικά με το θέμα αυτό ζητεί από την Επιτροπή και τα κράτη μέλη να συνεργασθούν μαζί του για την πλήρη εφαρμογή του άρθρου 209Α της Συνθήκης ΕΚ το οποίο τονίζει μετά τη Συνθήκη του Άμστερνταμ, ότι πρέπει να εξασφαλισθεί μια αποτελεσματική και ομοιόμορφη προστασία των κοινοτικών οικονομικών συμφερόντων σε όλα τα κράτη μέλη[semigr ] προτείνει προς τούτο να στηριχθούν οι μελλοντικές πρωτοβουλίες στις προτάσεις του Corpus Juris, στο μέτρο όπου είναι τεχνικώς και θεσμικώς συμβατές[semigr ]

19. απαιτεί από τα κράτη μέλη να επικυρώσουν και να ενσωματώσουν πλήρως και χωρίς καθυστέρηση στο εθνικό τους δίκαιο τη Σύμβαση για την προστασία των οικονομικών συμφερόντων της Κοινότητας[semigr ] θεωρεί ότι τα κράτη μέλη που δεν το πράττουν δεν εκπληρούν τις υποχρεώσεις τους βάσει του άρθρου 209Α της Συνθήκης ΕΚ και πρέπει ως εκ τούτου, σύμφωνα με τη σύσταση 31 της Προσωρινής Εξεταστικής Επιτροπής για το Κοινοτικό Σύστημα Διαμετακόμισης, να στερηθούν ενός μέρους του 10% των παραδοσιακών ιδίων πόρων που θα παρακρατούν οι εθνικές διοικήσεις[semigr ]

20. αναθέτει στον Πρόεδρό του να διαβιβάσει τον παρόν ψήφισμα στην Επιτροπή και το Συμβούλιο, καθώς και στις κυβερνήσεις και τα κοινοβούλια των κρατών μελών.